October 16, 2019, 13:35:58 PM
(Read 15574 times)
GoogleTagged: snaakse 77648437 koekstamp afrikaanse kaalgat maklik tottie ooit 73612305 goed
lus www van taal befok stok skeptic moffie hoe Natsnoete se Dag
Die begin van BARC se Natsnoetdag optog met Annalie Jonker heel regs en heelparty meer deelnemers wat aangesluit het
Elche van Wyk met haar hasie en Maya Joubert met haar hoender
BARC se 6de Natsnoetdag en Troeteldierskou sedert 2009 en waarby Annalie Jonker betrokke is, is onlangs weer suksesvol as deel van die Jaarlikse Fees van die Ganse aangebied, al is laasgenoemde na 7 Desember vanjaar uitgestel. Die gesellige dag is op Laerskool Gansbaai se sportgronde aangebied en het met ‘n straatoptog in Dirkie Uys- en Hoofstrate tot by die bekende BARC-winkel in Fabriekstraat, wat as waterpunt vir die diere gedien het, en terug afgeskop.
Een van die vele prysoorhandigings, met vlnr Berna Jacobs, Shirley Fick met Shampie (Beste Versorgde Hond) en Anita Botha
Selfs moeders met stootwaentjies het aan die gesellige “Big Walk” deelgeneem. ‘n Gelukkige inskrywingsnommer is getrek waarmee ‘n ete vir twee by Grootbos Natuurreservaat gewen is. “Die opkoms was baie goed en volgende jaar se groot dag word reeds beplan, maar ons sal graag meer betrokkenes by so ‘n spesiale dag vir ons diere in Gansbaai wou sien,” het Annalie gesê. Lootjieslyste was reeds 2 maande voor die tyd in omloop en kontantpryse ten bedrae van R500, R250 en R150 is gewen. Die Honde Modeparade, asook die gewilde Troeteldierskou, wat uit 7 kategorieë bestaan het, is onder groot toejuiging gade geslaan, en pryse vir elke dier, selfs ‘n hasie, hoender en skaap, is oorhandig.
“Daar was 38 inskrywings wat die meeste is wat ons nóg gehad het en die beoordelaars moes behoorlik kopkrap,” sê Annalie. Die 3 modelle was Jana, Trisha en Nemo. Ander wenners was: Mooiste hond - Christa se Fifi; Gehoorsaamste Hond - Nina se Ida; Grootste Hond - JP Coetzer se Stella; Kleinste Hond - Matt se Jana; Eienaar en hond kleredrag - Karen se Seun; Beste Versorgde Hond - Shirley se Shampie; Elche se hasie; Maya se hoender; Goldene se katjie, Polo. ‘n Koek in die vorm van 'n Hondegesig, wat deur Chicken Land geskenk is, is ook uitgeloot.
“Neewat, dis veiliger in die voertuig met ‘n veiligheidsgordel as om in die straat te stap,” - Pluto van Leon Odendaal
Heelparty verversings is te koop aangebied en ‘n gesellige atmosfeer het onder die gaste met hul diere geheers. Annalie doen graag die volgende bedankings (alfabeties): Alle borge van die vele pryse (Angela Caie, Cape Whale Coast, Grootbos Natuurreservaat, Indulge, Julia van Lighthouse Tavern, Karin Hondesalon, Marie's Boutique, Merle en Roza Rabe); Berna en Natasha (bystand en skapie en hasies); Chicken Land se Marina en Thalih (ongelooflike bystand); Elsabe en die dames van Linda Kloppers se gym (bak van pannekoek); Gansbaai Petshop (uitstalling); Gansbaai Superspar (pannekoekdeeg); Glenda Kitley (seremoniemeester en hulp met reëlings); Laerskool Gansbaai (gratis fasiliteite); Overstrand Medical Response (optog gelei); Vrywilligers (harde werk en ondersteuning).
Rouxlé Coetzer met Ozzy en haar seun, JP Coetzer met Stella
Die beoordelaars wat ‘n moeilike taak gehad het, was Berna Jacobs, Gina Booysen en Rosemary van Wyk, met Anita Botha wat die oorhandiging van pryse waargeneem het.
Alle fondse van die dag gaan vir ‘n gratis sterilisasie-veld-tog gedurende November/ Desember aangewend word.